Lionsmenn á Akranesi færðu lyflækningadeild Heilbrigðisstofnunar Vesturlands á Akranesi gjafir síðastliðinn þriðjudag . Færðu þeir deildinni hjartalínuritstæki af nýjustu tegund , búið þeim eiginleikum að geta flutt upplýsingar beint yfir í rafræna sjúkraskrá sjúklings . Upplýsingar eru því aðgengilegar til úrlestrar fyrir sérfræðing hvort heldur hann er staðsettur innan sjúkrahússins eða á Landspítalanum . Auk hjartalínuritstækisins gaf Lionsklúbburinn svokallaðan Holter hjartasírita . Tækið er notað við rannsóknir á takttruflunum í hjarta og tekur upp hjartalínurit í heilan sólarhring eða lengur eftir ástæðum . Verðmæti gjafanna er um 1,5 milljón króna . Frá þessu er greint á vef stofnunarinnar ; www.hve.is